CELEX: C2005/045/27
Language: et
Date: 2005-02-19 00:00:00
Title: Kohtuasi C-491/04: Eelotsusetaotlus, mille esitas VAT and Duties Tribunals, Manchester Tribunal Centre 24. novembri 2004. aasta aktiga kohtuasjas Dollond and Aitchison Ltd versus Commissioners of Customs and Excise

19.2.2005   
            
            
               ET
            
            
               Euroopa Liidu Teataja
            
            
               C 45/14
            
         Eelotsusetaotlus, mille esitas VAT and Duties Tribunals, Manchester Tribunal Centre 24. novembri 2004. aasta aktiga kohtuasjas Dollond and Aitchison Ltd versus Commissioners of Customs and Excise
   (Kohtuasi C-491/04)
   (2005/C 45/27)
   Kohtumenetluse keel: inglise
   Euroopa Ühenduste Kohus on saanud VAT and Duties Tribunals, Manchester Tribunal Centre'i 24. novembri 2004 aktiga esitatud eelotsusetaotluse kohtuasjas Dollond and Aitchison Ltd v. Commissioners of Customs and Excise, mis saabus kohtukantseleisse 29. novembril 2004. Manchester Tribunal Center küsib Euroopa Kohtult eelotsust järgmistes küsimustes:
   
               1.
            
            
               Kas see osa kliendi poolt D&A Lenses Direct Limited'ile Dolland & Aitchison'i või tema frantsiisivõtja poolt osutatud konkreetsete teenuste eest tasutud maksest peab olema arvestatud konkreetsete kaupade eest makstud kogutasu hulka osana konkreetse kauba eest juba makstud või makstavast hinnast nõukogu määruse nr 92/2913 (1) artikli 29 tähenduses olukorras, kus tellijaks on eratarbija ning importija, kelle eest D&A Lenses Direct Ltd arvestab impordikäibemaksu?
               Konkreetsed kaubad on:
               
                           i)
                        
                        
                           Kontaktläätsed
                        
                     
                           ii)
                        
                        
                           Hooldusvedelikud
                        
                     
                           iii)
                        
                        
                           Konteinerid
                        
                     Konkreetsed teenused on:
               
                           iv)
                        
                        
                           Kontaktläätsede kontroll
                        
                     
                           v)
                        
                        
                           Kontaktläätsede alane konsultatsioon
                        
                     
                           vi)
                        
                        
                           Mistahes tellija soovil teostatav järelhooldus
                        
                     
         
               2.
            
            
               Kui vastus ülalesitatud küsimusele 1 on eitav, siis kas konkreetsete kaupade eest makstava tasu suuruse võib sellest hoolimata arvutada artikli 29 alusel või tuleb need arvutused teha sama määruse artikli 30 alusel?
            
         
               3.
            
            
               Pidades silmas asjaolu, et nõukogu kuuenda direktiivi 77/388/EMÜ (2) tähenduses moodustavad Kanalisaared osa ühenduse tolliterritooriumist, kuid mitte osa käibemaksuterritooriumist, siis kas osa kohtuasjas C-349: Card Protection Plan Limite v. Commissioners of Customs and Excise sedastatust on kohaldatav otsustamaks, milline nimetatud teenuste osutamisest või toodete pakkumisest koosnev tehingu osa või osad kuuluvad hindamisele Euroopa Ühenduste Tollitariifide kohaldamisel?
            
         
      (1)  Nõukogu 12. oktoobri 1992. aasta määrus (EMÜ) nr 2912/92, millega kehtestatakse ühenduse tolliseadustik, EÜT L 302, 19.10.1992, lk 1.
   
      (2)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta ühine käibemaksusüsteem: ühtne maksubaas, EÜT L 145, 13.6.1977, lk 1.